พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลบางคอแหลม อำเภอบ้านทะวาย จังหวัดพระนคร ให้แก่บริษัทสยามอินดัสตรีส์ จำกัด พุทธศักราช 2479
ประกาศวันที่ 1936-11-08

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลบางคอแหลม อำเภอบ้านทะวาย จังหวัดพระนคร ให้แก่บริษัทสยามอินดัสตรีส์ จำกัด พุทธศักราช ๒๔๗๙
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) เจ้าพระยายมราช พล.อ. เจ้าพระยาพิชเยนทรโยธิน ตราไว้ ณ วันที่ ๓๑ ตุลาคม พุทธศักราช ๒๔๗๙ เป็นปีที่ ๓ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนที่ดินสาธารณสมบัติของแผ่นดิน ตำบลบางคอแหลม อำเภอบ้านทะวาย จังหวัดพระนคร ให้แก่บริษัทสยามอินดัสตรีส์ จำกัด โดยที่บริษัทสยามอินดัสตรีส์ จำกัด จะโอนที่ดินบางส่วนในโฉนดที่ดินระวางหมายเลขที่ ๑๕๕๖ - ๑๕๕๗ - ๑๕๒๑ ตำบลบางคอแหลม อำเภอบ้านทะวาย จังหวัดพระนคร
content: ให้เป็นสาธารณสมบัติของแผ่นดิน เพื่อใช้เป็นทางสาธารณะต่อไป จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลบางคอแหลม อำเภอบ้านทะวาย จังหวัดพระนคร ให้แก่บริษัทสยามอินดัสตรีส์ จำกัด พุทธศักราช ๒๔๗๙”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินสาธารณสมบัติของแผ่นดิน ตำบลบางคอแหลม อำเภอบ้านทะวาย จังหวัดพระนคร มีเนื้อที่ประมาณ ๔๕.๕ ตารางวา ปรากฏแนวเขตตามแผนที่หมายสีแดงท้ายพระราชบัญญัตินี้ให้แก่บริษัทสยามอินดัสตรีส์ จำกัด
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยจัดการโอนที่ดินดังระบุไว้ในมาตรา ๓ ให้แก่บริษัทสยามอินดัสตรีส์ จำกัด
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
sectionName: แผนที่ท้ายพระราชบัญญัติ
content: